Nordjyllands Beredskab er lørdag middag kørt talstærkt ud til en brand på Niels Skiverens Vej i Ålbæk. Branden er brudt ud i stråtaget, og det udfordrer beredskabet, lyder det fra indsatsleder ved Nordjyllands Beredskab, Dorthe Krogh, der har tilkaldt forstærkning undervejs. Klokken 14:10 er seks til 10 kvadratmeter tag brændt af, men huset er endnu beboelig, lyder vurderingen, da man er lykkedes med at standse flammerne i at brænde hul i taget. Hold afstand Indsatsleder ved Nordjyllands Beredskab forventer ikke at være færdig på stedet før klokken 15:15 og beder i mellemtiden folk om at give plads og respektere afspærringerne i området. Snart vil Nordjyllands Politi undersøge brandårsagen, mens skadeservice vil tilse boligen og minimere skaderne. - Vi har ingen idé om, hvordan branden er opstået på nuværende tidspunkt, siger indsatslederen. Ingen kom til skade under branden.

Opsummering:
Beredskabet kan ikke sige noget noget om brandårsagen.